ROMÂNIA

JUDEȚUL CLUJ

COMUNA VALEA IERII

CONSILIUL LOCAL

H O T Ă R Â R E

privind aprobarea acordării unui sprijin financiar Parohiei Ortodoxe Valea Ierii

Consiliul Local al comunei Valea Ierii întrunit în în ședința ordinară din data de 31 iulie 2024,

Văzând referatul nr.4290 din 22.07.2024 întocmit de primarul comunei Valea Ierii precum și raportul nr.4291 din 22.07.2024 întocmit secretarul general al comunei ,

Luând cunoștință de cererea nr.4289 din 22.07.2024 a Parohiei Ortodoxe Valea Ierii prin care solicită sprijin financiar pentru lucrări de instalații de încălzire și finisaje pardoseli,

Ținând cont de prevederile:

* Art.3 alin.3 din O.G.nr.82/2001, rep., cu modificările ulterioare;
* Art.14 din H.G.nr.1470/2002, cu modificările ulterioare;

În baza prevederilor art.129 alin.2 lit b) și d), alin.4) lit a), alin.8 lit.a) din O.U.G.nr.57/2019, cu modificările și completările ulterioare,

În temeiul art. 196, alin.(1), lit.a) din O.U.G.nr.57/2019, privind

Codul administrativ, cu modificările și completările ulterioare,

Consiliul Local al comunei Valea Ierii adoptă prezenta hotărâre:

Art.1. Se aprobă acordarea unui sprijin financiar în sumă de 60.000 lei Parohiei Ortodoxe Valea Ierii pentru realizarea lucrărilor de instalații de încălzire și finisaje pardoseli.

Art.2. Cu ducerea la îndeplinire a prezentei hotărâri se încredințează primarul comunei Valea Ierii și compartimentul financiar-contabil.

Președinte de ședință, Contrasemnează:

Vasile Pețan Secretar general al comunei,

Nelia-Crenguța Mariș

**Nr.37 din 31.07.2024**

*Prezenta hotărâre a fost adoptată cu respectarea prevederilor legale privind majoritatea de voturi, astfel:9 voturi “pentru” și 0 voturi ,împotrivă”.Consilieri locali prezenţi: 9 din totalul de 9 consilieri locali în funcţie.*